Na temelju članka 66. Zakona o gospodarenju otpadom („Narodne novine“ broj 84/2021) te članka 34. stavak 1. alineja 2. Statuta Grada Nova Gradiška (Novogradiški glasnik 7/22), GRADSKO VIJEĆE GRADA NOVA GRADIŠKA na \_\_\_ sjednici održanoj \_\_\_\_\_\_\_\_\_\_2023. godine, donijelo je

ODLUKU

# o 1. Izmjenama i dopunama Odluke o načinu pružanja javne usluge sakupljanja

# komunalnog otpada na području Grada Nova Gradiška

# Članak 1.

# Odluka o načinu pružanja javne usluge sakupljanja komunalnog otpada na području Grada Nova Gradiška (Novogradiški glasnik 1/22) mijenja se i dopunjuje sukladno odredbama ove Odluke.

# Članak 2.

#  U članku 22. stavak 3. mijenja se i glasi:

 „(3) Cijena obvezne minimalne javne usluge za korisnika kategorije kućanstvo jedinstvena je na čitavom području primjene ove Odluke, a iznosi:

# 9,50 € (slovima: devet eura i pedeset centi) mjesečno, bez PDV-a tj.

# 71,58 kn (slovima: sedamdesetjedna kuna i pedesetosam lipa) mjesečno, bez PDV-a.

Cijena obvezne minimalne javne usluge za korisnika koji nije kućanstvo jedinstvena je na čitavom području primjene ove Odluke, a iznosi:

# 18,15 € (slovima: osamnaest eura i petnaest centi) mjesečno, bez PDV-a tj.

# 136,75 kn (slovima: stotridesetšest kuna i sedamdesetpet lipa) mjesečno, bez PDV-a.“

# Članak 3.

# Članak 23. Odluke se briše.

# Članak 4.

#  Članak 24. mijenja se i glasi:

„(1) Korisniku kategorije kućanstvo, potkategorija a. obiteljske kuće, koji kompostira biootpad u vlastitom komposteru cijena minimalne javne usluge umanjit će se na mjesečnom računu za **3,00 €** **(slovima: tri eura)**, 22,60 kn (slovima: dvadesetdvije kune i šesdeset lipa) i iznosit će **6,50 €** **(slovima: šest eura i pedeset centi)**, 48,97 kn (slovima: četrdesetosam kuna i devedesetsedam lipa) (iznosi bez PDV-a) sve dok uredno provodi kompostiranje biootpada. Smatrat će se da korisnik uredno provodi kompostiranje biootpada ako je u Izjavi naveo  da želi kompostirati biootpad. Ako se tijekom nadzora utvrdi da korisnik ne kompostira biootpad ili da je bacio biootpad koji se može kompostirati u spremnik za drugu vrstu komunalnog otpada, korisnik nema pravo na umanjenje cijene minimalne javne usluge za taj mjesec.

 (2) Korisniku kategorije kućanstvo, potkategorija b. stambene zgrade, koji odvojeno predaje reciklabilni komunalni otpad od miješanog komunalnog otpada cijena minimalne javne usluge umanjit će se na mjesečnom računu za **3,00 €** **(slovima: tri eura)**, 22,60 kn (slovima: dvadesetdvije kune i šesdeset lipa) i iznosit će **6,50 €** **(slovima: šest eura i pedeset centi)**, 48,97 kn (slovima: četrdesetosam kuna i devedesetsedam lipa) (iznosi bez PDV-a). Pravo na umanjenje cijene minimalne javne usluge za korisnike koji će koristiti predmetnu uslugu u pojedinoj stambenoj zgradi stječe se datumom predaje zahtjeva za zaduženje spremnika za reciklabilni komunalni otpad davatelju usluge od strane predstavnika suvlasnika stambene zgrade. Zahtjev mora sadržati popis korisnika javne usluge koji će koristi ti uslugu zajedničkog odvoza reciklabilnog otpada.

 (3) Korisniku kategorije koji nije kućanstvo, a za miješani komunalni otpad je zadužio spremnik volumena 80 lit ili 120 lit, a koji odvojeno predaje reciklabilni komunalni otpad od miješanog komunalnog otpada cijena minimalne javne usluge umanjit će se na mjesečnom računu za **6,56 €** **(slovima: šest eura i pedesetšest centi)**, 49,43 kn (slovima: četrdesetdevet kuna i četrdesettri lipe) i iznosit će **11,59 €** **(slovima: jedanaest eura i pedesetdevet centi)**, 87,32 kn (slovima: osamdesetsedam kuna i tridesetdvije lipe)(iznos bez PDV-a). *"*

# Članak 5.

U članku 26. stavku 1. iza točke 8. dodaje se točka 9. koja glasi:

„(9) odbija zadužiti spremnik za miješani komunalni otpad, a isti je vlasnik nekretnine, odnosno vlasnik posebnog dijela nekretnine ili korisnik nekretnine kada je vlasnik nekretnine, odnosno vlasnik posebnog dijela nekretnine obvezu plaćanja ugovorom prenio na tog korisnika i o tome obavijestio davatelja usluge ili stvarni korisnik nekretnine.“

# Članak 6.

Ova Odluka stupa na snagu 8 dana od dana objave u „Novogradiškom glasniku“.

REPUBLIKA HRVATSKA

BRODSKO-POSAVSKA ŽUPANIJA

GRAD NOVA GRADIŠKA

GRADSKO VIJEĆE

KLASA: 351-01/23-01/03

URBROJ: 2178/15-01-23-

Nova Gradiška \_\_\_\_\_\_\_\_\_\_\_\_\_\_2023.

PREDSJEDNICA

GRADSKOG VIJEĆA

 Dinka Matijević, struč.spec.oec.